CELEX: 52007PC0319
Language: ro
Date: 2007-06-13
Title: Propunere de directivă a Parlamentului European şi a Consiliului privind dispozitivele de remorcare şi de mers înapoi ale tractoarelor agricole sau forestiere pe roţi (Versiune codificată)

COMISIA COMUNITĂŢILOR EUROPENE

                                                   Bruxelles, 13.6.2007
                                                   COM(2007) 319 final

                                                   2007/0117 (COD)

                                       Propunere de

         DIRECTIVĂ A PARLAMENTULUI EUROPEAN ŞI A CONSILIULUI

     privind dispozitivele de remorcare şi de mers înapoi ale tractoarelor agricole sau
                                     forestiere pe roţi

                                   (Versiune codificată)

                                  (prezentată de Comisie)

RO                                                                                        RO
 ---pagebreak---                                        EXPUNERE DE MOTIVE

     1.    În contextul unei Europe a cetăţenilor, Comisia acordă o mare importanţă
           simplificării şi clarităţii dreptului comunitar în scopul de a-l face mai lizibil şi mai
           accesibil cetăţeanului, oferindu-i astfel posibilităţi sporite de a face uz de drepturile
           specifice care îi sunt conferite.

           Dar acest obiectiv nu va putea fi atins atât timp cât va persista un număr mult prea
           mare de dispoziţii care, fiind modificate de nenumărate ori şi adesea substanţial, se
           găsesc dispersate parte în actul originar, parte în actele modificatoare ulterioare.
           Astfel, pentru a identifica dispoziţiile în vigoare o muncă de cercetare şi de
           comparare a unui număr mare de acte este necesară.

           Prin urmare, claritatea şi transparenţa dreptului comunitar depind şi de codificarea
           legislaţiei adeseori modificată.

     2.    În data de 1 aprilie 1987, Comisia a dat instrucţiune1 serviciilor sale de a realiza
           codificarea tuturor actelor legislative cel mai târziu după a zecea lor modificare,
           menţionând că este vorba despre o cerinţă minimală şi că, în vederea clarităţii şi a
           bunei înţelegeri a legislaţiei comunitare, serviciile responsabile ar trebui să codifice
           textele la intervale şi mai scurte.

     3.    Concluziile preşedinţiei Consiliului European de la Edimbourg din decembrie 1992
           au confirmat aceste imperative2, subliniind importanţa codificării care asigură o
           securitate juridică în ceea ce priveşte dreptul aplicabil la un moment dat în legătură
           cu o problemă specifică.

           Codificarea trebuie realizată respectând cu stricteţe procesul legislativ comunitar
           normal.

           Întrucât nici o modificare de substanţă nu poate fi introdusă în actele care fac
           obiectul codificării, Parlamentul European, Consiliul şi Comisia au convenit, prin
           acordul interinstituţional din 20 decembrie 1994, că, în vederea adoptării rapide a
           actelor codificate, ar putea fi utilizată o procedură accelerată.

     4.    Obiectul prezentei propuneri este codificarea Directivei 79/533/CEE a Consiliului
           din 17 mai 1979 de armonizare a legislaţiilor statelor membre privind dispozitivele
           de remorcare şi de mers înapoi ale tractoarelor agricole sau forestiere pe roţi3. Noua
           directivă se substituie diverselor acte care îi sunt încorporate4; prezenta propunere
           păstrează în totalitate conţinutul actelor astfel codificate şi se limitează la a le
           regrupa, aducând numai modificările de formă cerute de însăşi operaţia de codificare.

     1
          COM(87) 868 PV.
     2
          A se vedea anexa 3 din partea A a susmenţionatelor concluzii.
     3
          Codificare efectuată în conformitate cu Comunicarea Comisiei către Parlamentul European şi Consiliu –
          Codificarea acquis-ului comunitar, COM(2001) 645 final.
     4
          A se vedea anexa III, partea A la prezenta propunere.

RO                                                     2                                                          RO
 ---pagebreak---      5.   Prezenta propunere de codificare a fost elaborată pe baza unei consolidări prealabile
          a textului Directivei 79/533/CEE şi a actelor care au modificat-o, în toate limbile
          oficiale, prin intermediul unui sistem informatic, de către Oficiul Publicaţiilor
          Oficiale ale Comunităţilor Europene. În cazul articolelor renumerotate, corelaţia între
          vechea numerotare şi cea nouă este prezentată în tabelul de corespondenţă din
          anexa IV la directiva codificată.

RO                                              3                                                   RO
 ---pagebreak---                                                                            79/533/CEE (adaptat)
                                                                    2007/0117 (COD)

                                                     Propunere de

                 DIRECTIVĂ A PARLAMENTULUI EUROPEAN ŞI A CONSILIULUI

           privind dispozitivele de remorcare şi de mers înapoi ale tractoarelor agricole sau
                                           forestiere pe roţi

                                         (Text cu relevanţă pentru SEE)

     PARLAMENTUL EUROPEAN ŞI CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul ⌦ 95 ⌫ ,

     având în vedere propunerea Comisiei,

     având în vedere avizul Comitetului Economic şi Social1,

     în conformitate cu procedura prevăzută la articolul 251 din tratat2,

     întrucât:

     (1)     Directiva 79/533/CEE a Consiliului din 17 mai 1979 de apropiere a legislaţiilor
             statelor membre privind dispozitivele de remorcare şi de mers înapoi ale tractoarelor
             agricole sau forestiere pe roţi3 a fost modificată de mai multe ori4 în mod substanţial.
             Este necesar, din motive de claritate şi de raţionalizare, să se codifice directiva
             menţionată.

     (2)     Directiva 79/533/CEE este una dintre directivele distincte în legătură cu procedura de
             omologare de tip CE prevăzută de Directiva 74/150/ CEE a Consiliului, înlocuită prin
             Directiva 2003/37/CE a Parlamentului European şi a Consiliului din 26 mai 2003
             privind omologarea de tip a tractoarelor agricole sau forestiere, a remorcilor acestora şi
             a echipamentului remorcat interschimbabil, împreună cu sistemele, componentele şi
             unităţile lor tehnice separate şi de abrogare a Directivei 74/150/CEE5 şi stabileşte
             cerinţe tehnice cu privire la designul si construcţia tractoarelor agricole sau forestiere

     1
              JO C […], […], p. […].
     2
              JO C […], […], p. […].
     3
              JO L 145, 13.6.1979, p. 20. Directivă, astfel cum a fost modificată ultima dată prin
              Directiva 1999/58/CE a Comisiei (JO L 148, 15.6.1999, p. 37).
     4
              A se vedea anexa III, partea A.
     5
              JO L 171, 9.7.2003, p. 1. Directivă, astfel cum a fost modificată ultima dată prin Directiva 2006/96/CE
              a Consiliului (JO L 363, 20.12.2006, p. 81).

RO                                                          4                                                           RO
 ---pagebreak---             în ceea ce priveşte dispozitivul de cuplare şi mers înapoi. Aceste cerinţe tehnice
            vizează aproprierea legislaţiilor statelor membre în vederea aplicării, pentru fiecare tip
            de tractor, a procedurii de omologarea CE prevăzută de Directiva 2003/37/CE. Prin
            urmare, dispoziţiile Directivei 2003/37/CE privind tractoarele agricole sau forestiere,
            remorcile acestora şi echipamentul remorcat interschimbabil, împreună cu sistemele,
            componentele şi unităţile lor tehnice separate, se aplică prezentei directive.

     (3)    Prezenta directivă nu trebuie să aducă atingere obligaţiilor statelor membre privind
            termenele de transpunere în dreptul intern şi de aplicare a directivelor menţionate în
            anexa III, partea B,

                                                                      79/533/CEE
     ADOPTĂ PREZENTA DIRECTIVĂ:

                                                 Articolul 1

     (1) Se înţelege prin "tractor (agricol sau forestier)" orice vehicul cu motor, roţi sau şenile, care
     are cel puţin două axe, a cărui funcţie constă în mod esenţial în forţa sa de tracţiune şi care
     este special conceput pentru tractarea, împingerea, purtarea sau acţionarea anumitor utilaje,
     maşini sau remorci destinate să fie folosite în exploatarea agricolă sau forestieră. Acesta poate
     fi amenajat pentru a transporta o încărcătură şi însoţitori.

                                                                      82/890/CEE art. 1 alineatul (1)
                                                                   (adaptat)
                                                                      1 97/54/CE art. 1

     (2) Prezenta directivă se aplică numai tractoarelor definite la alineatul (1), care sunt prevăzute
     cu pneuri şi au o viteză maximă prin construcţie între 6 şi 1 40km/h  .

                                                                      79/533/CEE (adaptat)

                                                 Articolul 2

     Statele membre nu pot refuza omologarea CE de tip, nici omologarea de tip naţională a unui
     tractor, din motive privind dispozitivele de remorcare şi de mers înapoi în cazul în care
     acestea îndeplinesc cerinţele din anexele I şi II .

RO                                                    5                                                     RO
 ---pagebreak---                                                 Articolul 3

                                                                     79/533/CEE
     Statele membre nu pot refuza înmatricularea , punerea în circulaţie sau utilizarea tractoarelor
     din motive ce privesc dispozitivele de remorcare şi de mers înapoi în cazul în care acestea
     îndeplinesc cerinţele care figurează în anexele I şi II.

                                                                     79/533/CEE (adaptat)

                                                Articolul 4

     Modificările necesare pentru adaptarea la progresul tehnic a cerinţelor menţionate în anexele I
     şi II se adoptă în conformitate cu procedura ⌦ menţionată ⌫ la articolul ⌦ 20
     alineatul (2) ⌫ din Directiva 2003/37/CE .

                                                Articolul 5

     Comisiei îi sunt comunicate de către statele membre textele principalelor dispoziţiilor de drept
     intern pe care le adoptă în domeniul reglementat de prezenta directivă.

                                                Articolul 6

     Directiva 79/533/CEE, astfel cum a fost modificată prin directivele prevăzute în anexa III,
     partea A se abrogă, fără a aduce atingere obligaţiilor statelor membre privind termenele
     pentru transpunere în dreptul intern şi de aplicare a directivelor menţionate în anexa III, partea
     B.

     Trimiterile la directiva abrogată se înţeleg ca trimiteri la prezenta directivă şi se citesc în
     conformitate cu tabelul de corespondenţă din anexa IV.

                                                Articolul 7

     Prezenta directivă intră în vigoare în a douăzecea zi de la publicarea ei în Jurnalul Oficial al
     Uniunii Europene.

     Se aplică începând cu […].

RO                                                   6                                                    RO
 ---pagebreak---                                                                    79/533/CEE art. 6

                                              Articolul 8

     Prezenta directivă se adresează statelor membre.

     Adoptată la Bruxelles, […].

     Pentru Parlamentul European,               Pentru Consiliu,
     Preşedintele                               Preşedintele
     […]                                        […]

RO                                                 7                                   RO
 ---pagebreak---                                                                  79/533/CEE
                                            ANEXA I

                               DISPOZITIV DE REMORCARE

     1.   Numărul

          Orice tractor trebuie să fie echipat cu un dispozitiv special pe care să se poată fixa un
          element de racordare, cum ar fi o bară de remorcare sau un cablu de remorcare.

     2.   Amplasarea

          Dispozitivul, echipat cu o axă de atelaj, trebuie amplasat în partea din faţă a
          tractorului.

     3.   Configurarea

                                                                 1999/58/CE art. 1 pct. 1
          Dispozitivul trebuie să aibă forma unei fălci crestate. Deschiderea la nivelul centrului
          bolţului de blocare trebuie să fie de 60 mm + 0,5/– 1,5 mm şi adâncimea fălcii
          măsurată de la centrul bolţului trebuie să fie de 62 mm ± 0,5 mm.

                                                                 79/533/CEE
          Axa de atelaj trebuie să aibă un diametru de 30 + 1,5 milimetri şi să fie prevăzută cu
          un dispozitiv care să nu-i permită să iasă din lăcaş în timpul utilizării. Blocajul se
          realizează de aşa manieră încât să se evite pierderea pieselor mobile.

          Toleranţa de + 1,5 indicată anterior nu trebuie înţeleasă ca o toleranţă de fabricaţie, ci
          ca o diferenţă admisibilă a cotei nominale a axelor de fabricaţie diferită.

                                         _____________

RO                                               8                                                     RO
 ---pagebreak---                                                ANEXA II

                                            MERS ÎNAPOI

     Orice tractor trebuie să fie prevăzut cu un dispozitiv de mers înapoi manevrabil de la postul de
     conducere.

                                            _____________

RO                                                  9                                                   RO
 ---pagebreak---                                           ANEXA III

                                           Partea A

                     Directiva abrogată şi lista modificărilor ulterioare
                                  (menţionate la articolul 6)

     Directiva 79/533/CEE a Consiliului
     (JO L 145, 13.6.1979, p. 20)

     Directiva 82/890/CEE a Consiliului           Numai în ceea ce priveşte trimiterile la
     (JO L 378, 31.12.1982, p. 45)                articolul 1 alineatul (1) din
                                                  Directiva 79/533/CEE

     Directiva 97/54/CE a Parlamentului           Numai în ceea ce priveşte trimiterile la
     European şi a Consiliului                    prima liniuţă a articolului 1 din
     (JO L 277, 10.10.1997, p. 24)                Directiva 79/533/CEE

     Directiva 1999/58/CE a Comisiei
     (JO L 148, 15.6.1999, p. 37)

RO                                           10                                              RO
 ---pagebreak---                                                          Partea B

                         Termene de transpunere în dreptul intern şi de aplicare
                                       (menţionate la articolul 6)

                  Directiva                    Data limită de transpunere                 Data de aplicare

       79/533/CEE                            21 noiembrie 1980

       82/890/CEE                            21 iunie 1984

       97/54/CE                              22 septembrie 1998                   23 septembrie 1998

       1999/58/CE                            30 iunie 2000(*)
     (*)
             În conformitate cu articolul 2 din Directiva 1999/58/CE:

             “(1)    De la 1 iulie 2000, statele membre nu pot:

                     –        refuza, pentru un tip de tractor, acordarea omologării CE de tip, eliberarea documentului
                              prevăzut la articolul 10 alineatul (1) a treia liniuţă din Directiva 74/150/CEE sau
                              acordarea omologării naţionale de tip şi nici

                     –        interzice punerea în circulaţie a tractoarelor,

                     în cazul în care tractoarele în cauză sunt conforme cu cerinţele Directivei 79/533/CEE, astfel
                     cum a fost modificată prin prezenta directivă.

             (2)     De la 1 ianuarie 2001, statele membre:

                     –        nu mai pot elibera documentul prevăzut la articolul 10 alineatul (1) a treia liniuţă din
                              Directiva 74/150/CEE pentru un tip de tractor care nu este conform cu cerinţele
                              Directivei 79/533/CEE, astfel cum a fost modificată prin prezenta directivă;

                     –        pot refuza acordarea omologării naţionale de tip pentru un tip de tractor care nu este
                              conform cu cerinţele Directivei 79/533/CEE, astfel cum a fost modificată prin prezenta
                              directivă.”

                                                     _____________

RO                                                            11                                                          RO
 ---pagebreak---                                            ANEXA IV

                                     TABEL DE CORESPONDENŢĂ

                   Directiva 79/533/CEE                           Prezenta directivă

     Articolele 1 – 4                               Articolele 1 - 4

     Articolul 5 alineatul (1)                      -

     Articolul 5 alineatul (2)                      Articolul 5

     -                                              Articolele 6 şi 7

     Articolul 6                                    Articolul 8

     Anexa I                                        Anexa I

     Anexa II                                       Anexa II

     -                                              Anexa III

     -                                              Anexa IV

                                          _____________

RO                                             12                                      RO